section_heading: Uprava
paragraph_text: U vezi odluke Oblasnog NOO Dalmacije, a u smislu zaključaka Oblasne Narodno-oslobodilačke skupštine Dalmacije održane 28. i 29. lipnja 1944. u Splitu, određuje se redoslijed izbora u kninskom okrugu. Izbori su se održali 18. veljače 1945. na području općine Drniš za seoske NOO: Kanjani koji sačinjavaju sela Kanjani, Kadina Glavica i Parčić, te za Kljake koji sačinjavaju sela Kljake, Umljanovići i Čavoglave. Pri ulazu partizana u Drniš 1945. godine i preuzimanju vlasti općina Drniš bila je razdijeljena na tri općine: Drniš, Miljevci i Zagora. Pod općinu Drniš spadala su sljedeća sela: Badanj, Biočić, Baljke, Čavoglave, Gradac, Kadina Glavica, Kanjani, Kljake, Kričke, Lišnjak, Miočić, Mirlović Polje, Otavice, Parčić, Ružić, Siverić, Štikovo, Tepljuh, Trbounje, Umljanovići, Varoš, Velušić, Žitnić i Moseć. Te godine osnovan je i seoski NOO Umljanović s predsjednikom Antom Mešinom, tajnikom Ivanom Lelom i članovima odbora Ilijom Mešinom, Ivanom Relotom, Petrom Šimundžom i Antom Čularom.<ref>[http://www.safaric-safaric.si/katas_cro/15_sib/WW2_Cavka_Grada_za_Suvremenu_Povijest_Drniske_Krajine.htm Ante Čavka, Građa za suvremenu povijest drniške krajine, Kronološka zbivanja u drniškoj krajini od početka 1941. do kraja 1991. godine, Split, 1995.] Za vrijeme SFRJ Umljanovići su pripadali općini Drniš, koja je od 22. veljače 1974. do  31. prosinca 1986. godine bila dio Zajednice općina Split, koja se tad preimenovala u ZO Dalmacija sve do ukinuća 25. srpnja 1990. godine.